અમદાવાદ: આવતી કાલે જૂન એક્સપાયરી તથા બેન્કોને બેન્કકરપ્સી માટેના એકાઉન્ટમાં મોટી જોગવાઇ કરવાના આરબીઆઇના વલણથી બેન્ક શેર રેડ ઝોનમાં ખૂલ્યા હતા. બેન્ક નિફ્ટીમાં પણ ૩૨૬ પોઇન્ટનો ઘટાડો નોંધાયો હતો. એ જ પ્રમાણે જીએસટીના અમલ પૂર્વે સરકારી તૈયારીઓ સામે પણ અનેક પ્રશ્નો છે. શેરબજારમાં તેની નકારાત્મક અસર નોંધાઇ છે. કેપિટલ ગુડ્સ સેક્ટર, ઓટો સેક્ટરના શેરમાં વેચવાલી નોંધાઇ હતી. એ જ પ્રમાણે મિડકેપ અને સ્મોલકેપ સેક્ટરના શેરમાં પણ જોરદાર પ્રોફિટ બુકિંગની ચાલ નોંધાઇ હતી.